Α4-0301/96

Ψήφισμα σχετικά με την ευρωπαϊκή πολιτική για την ύπαιθρο και την κατάρτιση ενός Ευρωπαϊκού Χάρτη Αγροτικών Περιοχών

Το Ευρωπαϊκό Κοινοβούλιο,

- έχοντας υπόψη την πρόταση ψηφίσματος του κ. Hyland σχετικά με την κατάρτιση ενός Ευρωπαϊκού Χάρτη Αγροτικών Περιοχών (Β4-0019/94),

- έχοντας υπόψη την πρόταση ψηφίσματος του κ. Happart σχετικά με την καθιέρωση μιας ολοκληρωμένης πολιτικής για την ανάπτυξη του αγροτικού κόσμου (Β4- 0055/95),

- έχοντας υπόψη το άρθρο 45 του Κανονισμού του,

- έχοντας υπόψη την έκθεση της Επιτροπής Γεωργίας και Ανάπτυξης της Υπαίθρου και τις γνωμοδοτήσεις της Επιτροπής Κοινωνικών Υποθέσεων και Απασχόλησης, της Επιτροπής Περιφερειακής Πολιτικής, της Επιτροπής Πολιτισμού, Νεότητας, Παιδείας και Μέσων Ενημέρωσης και της Επιτροπής για τα Δικαιώματα της Γυναίκας (Α4-0301/96),

Α. λαμβάνοντας υπόψη ότι η Ευρωπαϊκή Ένωση έχει καθήκον να προωθήσει μια διαρκή και αρμονική αγροτική ανάπτυξη οικονομικών και κοινωνικών δραστηριοτήτων σε ολόκληρη την επικράτεια της Κοινότητας,

Β. λαμβάνοντας υπόψη ότι το άρθρο 130 Α της Συνθήκης ΕΚ αναφέρει ειδικά την ανάγκη μείωσης των διαφορών μεταξύ των επιπέδων ανάπτυξης των διαφόρων περιοχών και μείωσης της καθυστέρησης των πλέον μειονεκτικών περιοχών συμπεριλαμβανομένων των αγροτικών περιοχών. Λαμβάνοντας υπόψη ότι η πολιτική για τις αγροτικές περιοχές αποτελεί επομένως μέρος της πολιτικής οικονομικής και κοινωνικής συνοχής,

Γ. λαμβάνοντας υπόψη ότι, αν και η γεωργία παραμένει η βασική δραστηριότητα στις αγροτικές περιοχές, θα πρέπει να τονισθεί η αλληλεξάρτηση και η ανάγκη αρμονικής ανάπτυξης όλων των τομέων της αγροτικής οικονομίας,

Δ. λαμβάνοντας υπόψη τον επισφαλή χαρακτήρα της απασχόλησης που επιδεινώθηκε κατά τα τελευταία έτη,

Ε. λαμβάνοντας υπόψη το ψήφισμα του Ευρωπαϊκού Κοινοβουλίου σχετικά με τη Διακυβερνητική Διάσκεψη, όπου τονίζεται η ανάγκη για μία ολοκληρωμένη πολιτική για την ύπαιθρο,

ΣΤ. λαμβάνοντας υπόψη ότι ο ρόλος του Ευρωπαϊκού Κοινοβουλίου είναι να υποδεικνύει τις βασικές κατευθυντήριες γραμμές και της Επιτροπής να προτείνει τα απαραίτητα μέτρα για την εφαρμογή μιας αποτελεσματικής και δημοκρατικής ευρωπαϊκής πολιτικής για την ύπαιθρο,

Ζ. λαμβάνοντας υπόψη ότι πολλές γυναίκες συμμετέχουν στην ανάπτυξη του κόσμου της υπαίθρου, διαδραματίζουν σημαντικό ρόλο και προωθούν νέες δυναμικές, ενώ ταυτόχρονα είναι λιγότερο ευνοημένες, διότι οι δυνατότητες απασχόλησης είναι ανεπαρκείς,

Η. λαμβάνοντας υπόψη ότι η γεωργία θα παραμείνει η βασική απασχόληση για τις περισσότερες αγροτικές περιοχές, αλλά η ενίσχυση άλλων δραστηριοτήτων στις περιοχές αυτές πρέπει να ενθαρρυνθεί, με στόχο τη δημιουργία απασχόλησης, λαμβάνοντας υπόψη τη σταθερότητα των οικονομικών διαδικασιών,

Θ. λαμβάνοντας υπόψη ότι, προκειμένου να εφαρμοσθεί μια ολοκληρωμένη πολιτική ανάπτυξης στην Ευρωπαϊκή Ένωση, η αγροτική ανάπτυξη θα πρέπει να επικεντρωθεί τόσο στις αγοροτικές όσο και στις μη αγροτικές δραστηριότητες, στο πνεύμα της πολυμερούς δραστηριότητας,

Ι. λαμβάνοντας υπόψη ότι η Ευρωπαϊκή Ένωση χρειάζεται να αναπτύξει διάφορες πλευρές της πολιτικής της για τις αγροτικές περιοχές ώστε να την καταστήσει μια ολοκληρωμένη πολιτική για την ύπαιθρο υπό τη μορφή μιας πολιτικής - πλαισίου που θα περιλαμβάνει την εθνική πολιτική, την περιφερειακή πολιτική και την πολιτική της Ένωσης κατά τρόπο συμπληρωματικό. Η ολοκληρωμένη αυτή πολιτική ανάπτυξης θα πρέπει να είναι συνεπής προς μία χωροταξική προσέγγιση της Ένωσης και δεν πρέπει σε καμία περίπτωση να αρκεσθεί στην πλαισίωση των πολιτικών που ακολουθούνται στο επίπεδο των κρατών μελών ή των περιφερειών. Η Ευρωπαίκή Ένωση πρέπει να διαδραματίσει προωθητικό ρόλο και να καθορίσει προσανατολισμούς που να συνεκτιμούν τόσο την ποικιλία των αγροτικών χώρων όσο και το σύνολο των τομεακών κοινοτικών πολιτικών που επιδρούν στην ανάπτυξη της υπαίθρου.

ΙΑ. έχοντας υπόψη ότι η ολοκληρωμένη αυτή πολιτική ανάπτυξης θα πρέπει να καθορίζει κοινοτικές προτεραιότητες τόσο στο εσωτερικό ειδικών γεωγραφικών περιοχών (ορεινές περιοχές, περιαστικές περιοχές, υγρές περιοχές, παράκτιες περιοχές, άνυδρες περιοχές, νησιωτικές περιοχές, κ.λπ.) όσο και σχετικά με θέματα που είναι κοινά σε όλες τις περιοχές (π.χ. κατάρτιση, προβλήματα οικονομικής μετατροπής, κ.λπ.).

ΙΒ. λαμβάνοντας υπόψη ότι, σύμφωνα με τις προτεραιότητες αυτές, τα κράτη ή περιοχές θα υποβάλουν προγράμματα καταρτισμένα από το σύνολο των τοπικών εταίρων και φορέων, ενώ το όλο εγχείρημα θα πρέπει να πραγματοποιηθεί σε ένα εταιρικό πλαίσιο, με ξεκάθαρους κανόνες του παιχνιδιού, και να επιτρέπει στα διάφορα συμφέροντα να εκφρασθούν και να αποφασίσουν δημοκρατικά,

ΙΓ. λαμβάνοντας υπόψη ότι η προσχώρηση στην Ευρωπαϊκή Ένωση τριών νέων κρατών μελών αύξησε τη σημασία των αγροτικών περιοχών, δεδομένου ότι περίπου το ένα τέταρτο του πληθυσμού της Ένωσης διαβιοί σε κοινότητες της υπαίθρου που αντιστοιχούν στο 85% της επιφάνειας της Ένωσης και η αναλογία αυτή θα μεγαλώνει με τη διεύρυνση της Ε.Ε. που θα περιλάβει τις χώρες της Κεντρικής και Ανατολικής Ευρώπης. Επίσης ότι η πολιτική για την ύπαιθρο της Ε.Ε. πρέπει να αποτελέσει υπόδειγμα για τις χώρες ΚΑΕ κατά την προ της προσχώρησης περίοδο,

ΙΔ. έχοντας υπόψη ότι το Ευρωπαϊκό Κοινοβούλιο αναγνωρίζει το γεγονός ότι οι πολιτικές ανάπτυξης, ανταγωνισμού και απασχόλησης, εάν εφαρμοστούν, θα προσφέρουν σημαντικά οφέλη στον πληθυσμό της υπαίθρου,

ΙΕ. λαμβάνοντας υπόψη ότι η Ευρωπαϊκή Ένωση θα πρέπει να αναθεωρήσει τον κατάλογο των μέτρων που είναι επιλέξιμα στο πλαίσιο του στόχου 5β, δεδομένου ότι τα μέτρα αυτά περιορίζονται σε ένα μέρος της επικράτειας, δεν ανταποκρίνονται στο στόχο για μία ολοκληρωμένη αγροτική ανάπτυξη σε ολόκληρη την Ευρωπαϊκή Κοινότητα και δεν επιτρέπουν την εφαρμογή ορισμένων κοινοτικών πρωτοβουλιών,

ΙΣΤ. λαμβάνοντας υπόψη το ψήφισμά του της 9ης Ιουλίου 1987 σχετικά με τη συμβολή των συνεταιρισμών στην περιφερειακή ανάπτυξη (( ΕΕ C 246, της 14.9.1987, σελ.94.)), τη γνωμοδότηση της Οικονομικής και Κοινωνικής Επιτροπής σχετικά με τη συμβολή των συνεταιρισμών στην περιφερειακή ανάπτυξη (( EE 298 της 27.11.1989, σελ. 59)) και το έγγραφο εργασίας της Επιτροπής (SEC 95/564) με τίτλο «Τοπικές πρωτοβουλίες ανάπτυξης και απασχόλησης» το οποίο αποβλέπει στη διευκρίνιση και επαλήθευση της άποψης ότι οι ευρωπαϊκές οικονομίες γεννούν «νέα κοιτάσματα απασχόλησης» προερχόμενα από ανάγκες που δεν έχουν ακόμη ικανοποιηθεί στον τομέα των υπηρεσιών

ΙΖ. λαμβάνοντας υπόψη ότι η ολοκληρωμένη αγροτική ανάπτυξη πρέπει να συνοδεύεται από μία πολιτική χωροταξίας, έρευνας και εκλαΐκευσης,

ΙΗ. λαμβάνοντας υπόψη ότι η συνεκτίμηση ενός αγροτικού και κοινωνικού τουρισμού αποτελεί ένα μη αμελητέο μέσο οικονομικής, κοινωνικής και πολιτιστικής ανάπτυξης των αγροτικών περιοχών,

ΙΘ. λαμβάνοντας υπόψη ότι η ύπαιθρος αποτελεί σήμερα μία ευκαιρία έναντι των αυξανόμενων δυσχερειών που οφείλονται στην αστική συγκέντρωση, στην επιτάχυνση της κινητικότητας προσώπων και πληροφοριών, στη μείωση του χρόνου εργασίας, στην παράταση της διάρκειας ζωής και στις νέες επιδιώξεις της κοινωνίας τόσο σε ό,τι αφορά την ποιότητα όσο και την ταυτότητα,

1. καλεί την Επιτροπή να προωθήσει ένα συνεκτικό πλαίσιο δημιουργίας απασχόλησης εντός και εκτός της γεωργίας, σε τομείς όπως η διατήρηση των φυσικών πόρων του περιβάλλοντος[semigr ]

2. πιστεύει ότι είναι σημαντική η καθιέρωση ενός ενιαίου ορισμού των «αγροτικών περιοχών» βάσει της πυκνότητας του πληθυσμού και της υπεροχής των αγροτικών πηγών εισοδήματος καθώς και του περιφερειακού χαρακτήρα, κατά τρόπον ώστε να λαμβάνει υπόψη του τα ιδιαίτερα χαρακτηριστικά των εγγύς των πόλεων, των κυρίων και απομακρυσμένων αγροτικών περιοχών, παράλληλα με την περιφερειακή οικονομική δύναμη, την εκμετάλλευση των γαιών και την οικιστική διάρθρωση, και καλεί την Επιτροπή να υποβάλει προτάσεις αποδεκτές σε ευρωπαϊκή βάση[semigr ]

3. τονίζει την διαφοροποίηση των αγροτικών περιοχών, οι οποίες παρουσιάζουν μια μεγάλη ποικιλία πλεονεκτημάτων, όπως φυσικούς πόρους, αυτάρκεια και πολιτιστική και αρχιτεκτονική κληρονομιά και πιστεύει ότι η αντίληψη περί ολοκληρωμένης ανάπτυξης της υπαίθρου πρέπει να καταπολεμά την ανεργία και την έξοδο από την ύπαιθρο, δημιουργώντας κίνητρα, βελτιώνοντας τις συνθήκες διαβίωσης των ανθρώπων της υπαίθρου και προωθώντας τη συμμετοχή όλων των οικονομικών, κοινωνικών και πολιτιστικών φορέων που είναι σε θέση να δημιουργήσουν καινοτόμα οργανωτικά πρότυπα ολοκληρωμένης ανάπτυξης[semigr ]

4. εφιστά ιδιαίτερα την προσοχή στην «απόμακρη ύπαιθρο» που χαρακτηρίζεται από εξαιρετικά χαμηλή πυκνότητα πληθυσμού, μεγάλη απόσταση από τα αστικά κέντρα, γήρανση του πληθυσμού, μεγάλη αγροτική υποβάθμιση και έλλειψη δικαιωμάτων παραγωγής[semigr ]

5. πιστεύει ότι η διαδικασία ανάπτυξης της υπαίθρου πρέπει να κεφαλαιοποιήσει τα ισχυρά σημεία με μία δυναμική πολιτική που θα χρησιμοποιεί τα κατάλληλα κοινοτικά μέσα (ειδικό απόθεμα δικαιωμάτων παραγωγής για τους γεωργούς, κοινοτική συγχρηματοδότηση για έγγειες επενδύσεις με αναθεώρηση του άρθρου 7 του κανονισμού 2328/91) (( ΕΕ L 218 της 6.8.1991, σ.1 ))[semigr ]

6. τονίζει ότι γενικός στόχος της πολιτικής για την ύπαιθρο είναι η ανάπτυξη και η μακροχρόνια διατήρηση βιώσιμων κοινοτήτων στην ύπαιθρο[semigr ] πιστεύει ότι οι πολιτικές πρέπει να στοχεύουν στην αναγέννηση των κοινοτήτων που πλήττονται από τα προβλήματα της διαρροής του πληθυσμού, της γήρανσης (λόγω είτε της φυγής των νέων ή της δημιουργίας κοινοτήτων συνταξιούχων) ή της αύξησης των ιδιοκτητών δεύτερης κατοικίας[semigr ]

7. τονίζει την ιδιαίτερη σημασία των ορεινών περιοχών στην ύπαιθρο οι οποίες αποτελούν έναν κεντρικό χώρο διακοπών και διαμετακόμισης για ολόκληρη την Ευρώπη, διαθέτουν δε τα μεγαλύτερα αποθέματα πόσιμου ύδατος και είναι οικολογικά πιό ευαίσθητες. Για τη διατήρηση του μοναδικού αυτού φυσικού, οικονομικού και βιωτικού χώρου καθώς και για τη διασφάλιση των φυσικών πόρων (ιδιαίτερα των ορεινών δασών και των υδάτων) θα πρέπει οι εν λόγω περιοχές να ληφθούν ιδιαίτερα υπόψη στο πλαίσιο των κοινοτικών διαρθρωτικών ταμείων[semigr ]

8. υπογραμμίζει τη σοβαρότητα του προβλήματος της ανεργίας και της χαμηλόμισθης απασχόλησης και της κοινωνικής απομόνωσης σε πολλές αγροτικές περιοχές που πλήττουν ιδιαίτερα τους νέους και τις γυναίκες, τις οικογένειες που αντιμετωπίζουν προβληματα, τους εργαζόμενους μερικής απασχόλησης και γενικότερα τα απομονωμένα και τα μειονεκτούντα άτομα[semigr ]

9. εφιστά την προσοχή στο κοινωνικό κόστος της μη ανάπτυξης των αγροτικών περιοχών και της συνεχούς, άνευ σχεδιασμού συγκέντρωσης στις πόλεις, με αποτέλεσμα την αύξηση των περιβαλλοντικών προβλημάτων (συγκέντρωση λυμάτων, αυξημένη κυκλοφορία κλπ), της εγκληματικότητας και άλλα προβλήματα στις αστικές περιοχές και την απομόνωση και αισθήματα αποκλεισμού στις γεωργικές περιοχές[semigr ] Υπ'αυτό το πνεύμα, θα πρέπει να αναπτυχθούν νέοι δεσμοί αλληλεγγύης έναντι των οικογενειών (παιδική μέριμνα, ...) για του οποίους θα μπορούσε να αναληφθεί ειδική δράση, όπως προσφορά στέγης για τους νέους 18/25 ετών[semigr ] θα πρέπει επίσης να αναπτυχθούν οι δομές υπδοχής και στέγασης για τους ηλικιωμένους που δεν είναι πλέον αυτόνομοι, και να δημιουργηθούν σημεία παροχής πολλαπλών δημοσίων και ιδιωτικών υπηρεσιών (ταχυδρομείο, ασφάλειες, τράπεζες, κ.λ.)[semigr ]

10. πιστεύει ότι η ανάπτυξη και η οικονομική διαφοροποίηση των αγροτικών περιοχών απαιτεί συνεχή προσπάθεια αποκέντρωσης των οικονομικών δραστηριοτήτων και ότι το κύριο στοιχείο της στρατηγικής αυτής συνίσταται στην προώθηση αστικών κέντρων μεσαίου μεγέθους που μπορούν να τονώσουν τον οικονομικό ιστό των γειτονικών περιοχών και να επωμισθούν νέους τομείς δραστηριότητας[semigr ]

11. θεωρεί πρωταρχική την ενδυνάμωση των πόλεων που βρίσκονται σε αγροτικές περιοχές στο πλαίσιο μιας μελλοντικής πολιτικής της Ένωσης[semigr ] θεωρεί ότι τα διαρθρωτικά ταμεία πρέπει να αναλάβουν τη χρηματοδότηση σχεδίων συνεργασίας μεταξύ δήμων και κοινοτήτων στα εν λόγω αστικά κέντρα για την από κοινού προσφορά υπηρεσιών και έργων υποδομής και υπενθυμίζει ότι το Κοινοβούλιο έχει ταχθεί υπέρ της ελαστικότερης εφαρμογής των κριτηρίων επιλογής των προγραμμάτων στο πλαίσιο της κοινοτικής πρωτοβολίας URBAN, συνιστώντας την εφαρμογή τους σε πόλεις μικρότερων διαστάσεων από αυτές που είχαν αρχικά επιλεγεί[semigr ]

12. τονίζει την αξία των κοινοτικών πρωτοβουλιών που δύνανται να έχουν λίαν θετικές συνέπειες παρόλο που τα μέσα τους είναι εξαιρετικά ανεπαρκή[semigr ] πιστεύει ότι η προσέγγιση που περιλαμβάνει τη συμμετοχή του τοπικού πληθυσμού ιδίως οι κοινωνικοεπαγγελματικοί φορείς και οι εκπρόσωποί τους, καθώς και οι συνεταιριστικοί φορείς στο πλαίσιο μιας πραγματικά εταιρικής σχέσης,με συμμετοχή στη διαδικασία λήψης αποφάσεων συνιστά έναν αποτελεσματικό τρόπο για την επίτευξη της ανάπτυξης στην ύπαιθρο[semigr ]

13. τονίζει ότι, αναγνωρίζοντας πως ο αγροτικός κόσμος αντιπροσωπεύει για πολλές χώρες τις ρίζες της ιστορίας τους και πως από την ύπαρξή του εξαρτάται η τροφική επάρκεια της Ευρώπης, θα πρέπει να προωθηθούν πολιτικές χωροταξίας, προστασίας του περιβάλλοντος και ποικιλίας του τοπίου[semigr ]

14. θεωρεί ότι η γεωργία της Ευρωπαίκής Ένωσης δεν θα πρέπει πλέον να εξετάζεται μόνον ως προς τον παραγωγικό της ρόλο αλλά και εντός του αγροτικού πλαισίου που χαρακτηρίζει τις περιοχές της και ότι η πολιτική για την ύπαιθρο πρέπει να περιλάβει στοιχεία γεωργικής, κοινωνικής, περιφερειακής πολιτικής περιβάλλοντος, μεταφορών και ενέργειας, με βάση τις αρχές συγκέντρωσης των προσπαθειών, σαφούς και δημοκρατικής εταιρικής σχέσης, προγραμματισμού και προσθετικότητας και με τήρηση της επικουρικότητας, τονίζει δε ότι πρέπει να ζητείται η γνώμη του τοπικού πληθυσμού και να εξασφαλίζεται η ενεργός συμμετοχή του στη διαμόρφωση νέων πολιτικών για θέματα που τους αφορούν[semigr ] όπως θα έπρεπε να συμβαίνει και με τις άλλες τομεακές πολιτικές, η ΚΓΠ θα πρέπει να είναι συμβατή με μία πολιτική ανάπτυξης της υπαίθρου η οποία να μειώνει τις διαφορές μεταξύ των περιφερειών. Στο πλαίσιο αυτό, μια περισσότερο ισόρροπη ΚΓΠ θα πρέπει να δίνει τη δυνατότητα, με την αναδιάταξη των κονδυλίων του προϋπολογισμού, την καλύτερη κατανομή των δικαιωμάτων παραγωγής ή με τον περιορισμό των συγκεντρώσεων, για μια αρμονικότερη κατανομή του μεγαλύτερου δυνατού αριθμού ανθρώπων και δραστηριοτήτων στην επικράτεια και για την ενεργότερο συμμετοχή τους στην ισορροπία πόλεως-υπαίθρου, στην απασχόληση, στην προστασία του περιβάλλοντος, στην ποιότητα της ζωής και στη χωροταξία.

15. θεωρεί την περαιτέρω αναθεώρηση της Κοινής Γεωργικής Πολιτικής ως απαραίτητη προϋπόθεση για τη θέσπιση πολιτικής για την ύπαιθρο που να προσανατολίζεται στο μέλλον. Κατά τη διαδικασία αυτή πρέπει να ανακατανεμηθούν οι πιστώσεις του ΕΓΤΠΕ με στόχο την όλο και μικρότερη χρηματοδότηση μέτρων ρύθμισης της αγοράς και τη χρησιμοποίηση των πιστώσεων που αποδεσμεύονται για την προώθηση της οικονομικής ανάπτυξης της υπαίθρου και της καθιέρωσης μεθόδων γεωργικής παραγωγής που δεν βλάπτουν το περιβάλλον[semigr ]

16. θεωρεί ότι μία νέα αναθεώρηση της ΚΓΠ θα πρέπει να έχει ως στόχους:

α) τη δημιουργία μιας γεωργίας που θα βασίζεται στην ελεγμένη παραγωγή ποιότητος, θα προστατεύει τη δημόσια υγεία, την υγιεινή και ευημερία των ζώων και το περιβάλλον[semigr ]

β) συνέχιση της διαδικασίας προσαρμογής της γεωργίας στις ανάγκες της αγοράς, με ιδιαίτερη έμφαση στην βελτίωση της ποιότητας και επενδύοντας σε εξελίξεις, όπως η προγραμματισμένη δασοκομία, η βιομάζα ή οι καλλιέργειες που δεν αφορούν προϊόντα διατροφής για τον τομέα της βιομηχανίας ή της ενέργειας,

γ) την εγκατάσταση του μεγαλύτερου δυνατού αριθμού προσώπων στον κόσμο της υπαίθρου, με την εφαρμογή του συστήματος χρηματοδοτικών ενισχύσεων που θα βασίζεται στις άμεσες ενισχύσεις στο εισόδημα και στις αντισταθμιστικές αποζημιώσεις[semigr ]

δ) την κατανομή των χρηματοδοτικών αυτών ενισχύσεων ανάλογα με τον έλεγχο της ποιότητος, την παραγωγή, την υγιεινή και ευημερία των ζώων, την προστασία του περιβάλλοντος και τη διάσταση της εξερεύνησης[semigr ]

ε) διατήρηση του κοινωνικού ιστού με ειδικές ενισχύσεις προς τις κοινότητες:

- που διαβιούν στις πλέον μειονεκτικές, ορεινές και λοφώδεις περιοχές, στις περιοχές όπου τον χειμώνα παρατηρείται το φαινόμενο του παγωμένου εις βάθος εδάφους, καθώς και στις απομακρυσμένες και αραιοκατοικημένες περιοχές και νήσους,

- που αντιμετωπίζουν ειδικά προβλήματα λόγω της κλίμακας και του τύπου της επιχείρησης, ιδιαίτερα με την ενθάρρυνση της συνεργασία εντός των επιχειρήσεων και των συνεταιρισμών,

- που έχουν διαφοροποιημένη απασχόληση και άλλες πηγές εισοδήματος που επιτρέπουν τη διατήρηση μιας αγροτικής κοινότητας αναγκαίας για μια αρμονική χωροταξία,

- που προσφέρουν μόνιμες θέσεις εργασίας,

- που χρησιμοποιούν περιβαλλοντικά συμβατές μεθόδους,

στ) επανατοποθέτηση του γεωργού στο ρόλο του ως προστάτη των φυσικών πόρων, με ταυτόχρονη υλική αποζημίωση των εν λόγω προσπαθειών του, προς το συμφέρον των επόμενων γενεών, και ενίσχυση των οικολογικών μεθόδων εκμετάλλευσης με ειδικά προγράμματα που θα χρηματοδοτούνται από την Κοινότητα και τα κράτη μέλη για την προώθηση μιας περιβαλλοντικά συμβατής γεωργίας[semigr ] αναγνώριση της σημασίας της γεωργίας μικρότερης κλίμακας, ούτως ώστε να αναπτυχθεί κατά θετικό τρόπο και να συμβάλει στην ορθή διατήρηση και διαχείριση του περιβάλλοντος.

17. τονίζει την ανάγκη να δημιουργηθεί στενότερη σχέση μεταξύ γεωργών και καταναλωτών, παρέχοντας στους πρώτους συνθήκες παραγωγής και στους δεύτερους υποστήριξη για τον έλεγχο της ποιότητας των όσων καταναλώνουν[semigr ]

18. τονίζει την ανάγκη να επιβάλλονται στα εισαγόμενα προϊόντα οι ίδιοι κανόνες ελέγχου που έχουν επιβληθεί και στους ευρωπαίους γεωργούς[semigr ]

19. τονίζει την ανάγκη διαφοροποίησης της τροφικής αλυσίδας με την υποστήριξη, μέσω ειδικών προγραμμάτων, περιφερειακών προϊόντων ποιότητος[semigr ]

20. εκφράζει την ανησυχία του για τον αυξανόμενο αριθμό γεωργών που οδηγούνται σε παύση δραστηριότητας και συνιστά ένθερμα την παροχή διευκολύνσεων για την αποκατάσταση των σημερινών αγροτικών κτηρίων, τόσο υπό την ιδιότητά τους ως χώρων κατοικίας όσο και ως προς τον επαγγελματικό και λειτουργικό τους ρόλο[semigr ]

21. σημειώνει τη σημασία της ύπαρξης ελάχιστων μισθών για την προστασία των εργαζομένων που βρίσκονται σε μειονεκτική θέση στις απομακρυσμένες αγροτικές περιοχές και τονίζει την ανάγκη ανάπτυξης νέων, εναλλακτικών επιχειρήσεων για την βελτίωση της γεωργίας ή των γεωργικών προϊόντων, και για την δημιουργία θέσεων απασχόλησης εκτός του γεωργικού τομέα. Πιστεύει ότι οι κλάδοι αυτοί, συμπεριλαμβανομένου του τουρισμού,της τηλεργασίας και της νέας βιομηχανίας υψηλής τεχνολογίας, πρέπει να ενισχυθούν με ειδικά κίνητρα σε επίπεδο Ε.Ε. και κρατών μελών, όπως ειδική φορολογική μεταχείριση και ειδικό καθεστώς στα πλαίσια των διαρθρωτικών ταμείων[semigr ]

22. επισημαίνει με έμφαση την ανάγκη να αναπτυχθούν τα μέσα και οι δράσεις για τους ενδιαφερόμενους αγροτικούς πληθυσμούς, τόσο από άποψη ανθρώπινου δυναμικού όσο και για τη μελλοντική ανάπτυξη της χωροταξίας και την τροχοπέδηση της εξόδου του πληθυσμού από την ύπαιθρο, ιδίως σε επιπεδο έργων υποδομής και υπηρεσιών, όσο και για τη διατήρηση των περιφερειακών και περιβαλλοντικών υπηρεσιών[semigr ]

23. υπογραμμίζει το ρόλο που ανέκαθεν παίζει το συνεταιριστικό κίνημα στην ανάπτυξη του αγροτικού και περιφερειακού κόσμου και στην προώθηση της απασχόλησης. Υπογραμμίζει ειδικότερα τις νέες μορφές κοινωνικής συνεργασίας που εμφανίζονται στον τομέα της παροχής κοινωνικών υπηρεσιών (κατ'οίκον βοήθεια ηλικιωμένων και ατόμων με ειδικές ανάγκες...) και τη δημιουργία παραγωγικών δραστηριοτήτων με στόχο την ένταξη στην αγορά εργασίας μειονεκτούντων ατόμων, οι οποίες μπορούν να αποτελέσουν ένα από τα μέσα για την προαγωγή των αγροτικών περιοχών από κοινωνική, οικονομική και εργασιακή άποψη[semigr ]

24. τονίζει την αξία των ΜΜΕ για τη δημιουργία απασχόλησης στην ύπαιθρο και επικροτεί την πρόταση της Επιτροπής που ενθαρρύνει διάφορα μεγέθη για τις ΜΜΕ[semigr ]

25. υπενθυμίζει ότι η ενθάρρυνση των ιδιωτικών επιχειρήσεων στις αγροτικές περιοχές θα απαιτήσει επενδύσεις σε υποδομές και κοινοτικές μονάδες και θα προσφέρει καλύτερη πρόσβαση στις δημόσιες υπηρεσίες[semigr ] καθώς και ενίσχυση της διατήρησης των καταστημάτων και άλλων υπηρεσιών στην ύπαιθρο που απειλούνται με κλείσιμο[semigr ]

26. καλεί την Επιτροπή να προωθήσει ευρωπαϊκά δίκτυα σύνδεσης και επιτροπές αγροτικών δράσεων που θα εργάζονται προς όφελος της αγροτικής ανάπτυξης, και πιστεύει ότι οι μικρές ομάδες κοινωνικών δράσεων μπορούν επίσης να συμμετέχουν στις προσκλήσεις για την υποβολή προσφορών[semigr ]

27. τονίζει την ανάγκη καλύτερης πρόσβασης στις δημόσιες υπηρεσίες όσον αφορά τις γεωργικές περιοχές, όπως πρόληψη και ιατρική περίθαλψη, παροχή ύδατος, τηλεπικοινωνίες και σχετικές διευκολύνσεις,πολιτιστικές υπηρεσίες.Υπενθυμίζει τη μεγάλη σημασία που έχει η σχέση πόλης/χωριού για την ενδοχώρα της υπαίθρου από την άποψη αυτή καθώς και την ανάγκη επενδύσεων στις δημόσιες μεταφορές[semigr ]

28. υπενθυμίζει τον εξαιρετικά θετικό ρόλο στον τομέα του αγροτικού τουρισμού, εκτιμά όμως ότι οι δράσεις επικεντρώθηκαν κυρίως στις υποδομές, παραμελώντας τη δημιουργία οικονομικών και παραγωγικών δραστηριοτήτων που θα δημιουργούν νέες θέσεις εργασίας. Αναγνωρίζει ιδίως τον κοινωνικό και οικονομικό ρόλο που διαδραμάτισε η συμμετοχή των γυναικών σε ό,τι αφορά τη δημιουργία και την πλαισίωση της δραστηριότητας αυτής και υποστηρίζει την πλήρη συμμετοχή τους[semigr ]

29. θεωρεί αναγκαία την προώθηση της μεγαλύτερης συμμετοχής των γυναικών στην πολιτική, οικονομική και κοινωνική ζωή, και την εξάλειψη παντός είδους διακρίσεων νομικού χαρακτήρα σε κοινωνικό και οικογενειακό επίπεδο, καθώς επίσης την εξασφάλιση της ισότητας των γυναικών έναντι του νόμου, αναγνωρίζοντας τους ίδια και όχι μόνον παράγωγα δικαιώματα[semigr ]

30. θεωρεί ότι η συνεκτίμηση της ισότητας ευκαιριών για τις γυναίκες στο αγροτικό περιβάλλον πρέπει να λαμβάνεται υπόψη στα σχέδια ανάπτυξης της υπαίθρου τόσο από την άποψη της συμμετοχής τους στα σχέδια όσο και κατά τη λήψη αποφάσεων[semigr ]

31. επισημαίνει ότι η έλλειψη εναλλακτικών δυνατοτήτων απασχόλησης στις αγροτικές περιοχές συνιστά ιδιαίτερα σοβαρό πρόβλημα για τις γυναίκες, δεδομένου ότι η έλλειψη υπηρεσιών υποδομής όπως παιδικοί σταθμοί, ιδρύματα για τη φροντίδα των ηλικιωμένων, σχολεία και επαρκείς συγκοινωνίες, καθιστά ιδιαίτερα δύσκολη τη ζωή στην κοινωνία της υπαίθρου[semigr ]

32. πιστεύει ότι η παιδεία, η εκπαίδευση και η επανεκπαίδευση του εργατικού δυναμικού αποτελούν το επίκεντρο της πολιτικής για την ύπαιθρο και καλεί την Επιτροπή και τα κράτη μέλη να λάβουν το συντομότερο δυνατό τα απαραίτητα σχετικά μέτρα[semigr ]

33. θεωρεί αναγκαία την εφαρμογή προγραμμάτων κατάρτισης σε ορισμένους τομείς, προκειμένου να προσαρμοσθούν στις αλλαγές που ετοιμάζονται, π.χ. διαχείριση των τουριστικών χωριών, εκπαίδευση στις φιλοπεριβαλλοντικές μεθόδους, έρευνα αγοράς και ποιότητα των προϊόντων, μηχανική στους τομείς της αγροτικής ανάπτυξης και της αξιοποίησης των οικοσυστημάτων[semigr ]

34. τονίζει ότι κατάλληλα περιβαλλοντικά μέτρα πρέπει να αποτελούν αναπόσπαστο μέρος της διαδικασίας ανάπτυξης εφιστά την προσοχή στην προστατευτική λειτουργία της υπαίθρου κατά των κατολισθήσεων της ροής λάσπης και των πλημμύρων[semigr ]

35. επιθυμεί επίσης την κοινωνική και περιβαλλοντική προσαρμογή των προϊόντων και των υπηρεσιών με την υποστήριξη ενός «κοινωνικού μάρκετινγκ», διασφαλίζοντας την τήρηση ενός «κώδικα καλής συμπεριφοράς» τόσο από τον παραγωγό όσο και από τον καταναλωτή[semigr ]

36. σημειώνει τη σημασία της διατήρησης και της ανάπτυξης των ευκαιριών πολιτιστικής έκφρασης και της δημιουργίας και διατήρησης της τοπικής ταυτότητας μέσω π.χ. της ανάπτυξης των καλών τεχνών στις αγροτικές κοινότητες[semigr ]

37. εκφράζει την πεποίθηση ότι οι κοινωνικές και πολιτισμικές λειτουργίες συνδέονται και μπορούν να καταστούν πηγή απασχόλησης. Ο πλούτος της αγροτικής κληρονομιάς εντάσσεται στο πλαίσιο μιας πολιτιστικής και περιφερειακής ταυτότητας που θα πρέπει να αξιοποιηθεί, π.χ. μέσω ειδικών μέτρων για τη διατήρηση και την προώθηση της χρήσης των μειονοτικών γλωσσών και των ενδογενών πολιτιστικών και καλλιτεχνικών παραδόσεων[semigr ]

38. τονίζει την ανάγκη στεγαστικής πολιτικής στα κράτη μέλη που να λαμβάνει επίσης υπόψη τις ανάγκες της υπαίθρου[semigr ] πιστεύει ότι η αύξηση της παροχής στέγης πρέπει να επιτευχθεί με συνδυασμό δημόσιας και ιδιωτικής επιχείρησης και την παροχή κινήτρων για τον εκσυγχρονισμό και την αναβάθμιση του αποθέματος κατοικίας[semigr ] τονίζει ότι η Ευρωπαϊκή Ένωση μπορεί να συμβάλει στην αναγέννηση των χωριών[semigr ]

39. τονίζει εκ νέου ότι η Επιτροπή, κατά τη θέσπιση των πολιτικών της Ένωσης, θα λάβει σοβαρά υπόψη την πρόσφορη ολοκλήρωση των χρήσεων της γης για τη γεωργία, τη δασοκομία, την αναψυχή, τον τουρισμό, τη βιομηχανία και τη στέγαση[semigr ]

40. υπογραμμίζει την αντίφαση των ενεργειών της Επιτροπής, αφ'ενός να επιθυμεί την εφαρμογή μιας δυναμικής και αποφασιστικής πολιτικής στις αγροετικές περιοχές και, αφ'ετέρου, να μην διαθέτει για το σκοπό αυτό τα απαραίτητα κονδύλια από τον προϋπολογισμό[semigr ]

41. τονίζει ότι θα πρέπει να υπάρξει καλύτερος συντονισμός των πιστώσεων των διαρθρωτικών ταμείων που προορίζονται για την ύπαιθρο με τη δημιουργία ενός ταμείου για τη σταθεροποίηση των αγροτικών περιοχών εντός του προϋπολογισμού από το οποίο θα καταβάλλονται ενισχύσεις για την γεωργία και των πλέον προβληματικών περιοχών. Καλεί την Επιτροπή να εφαρμόζει τα σχετικά με την εσωτερική αγορά, προγράμματα, όπως π.χ. αυτά για την έρευνα, κατά τρόπο ο οποίος θα τα καθιστά πιο επωφελή και για την ύπαιθρο. Ζητεί από την ΔΔ να εγκρίνει την πρόταση αυτή με στόχο την εφαρμογή της το αργότερο το 1999[semigr ]

42. καλεί την Επιτροπή να υποβάλει ένα καινοτόμο και ολοκληρωμένο έγγραφο για την ανάπτυξη της υπαίθρου, βασιζόμενη σε προτάσεις για την εφαρμογή ενός ολοκληρωμένου, μακροπρόθεσμου και αυτόνομου οικονομικού, κοινωνικού και τοπικού μοντέλου, αποφεύγοντας τη διατύπωση υπερβολικά αυστηρών κανόνων εφαρμογής και μεριμνώντας για την απλοποίηση των γραφειοκρατικών διαδικασιών[semigr ]

43. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο.